Adobe investighează modalități de a folosi AI-ul Gemini Nano pentru a îmbunătăți funcționalitatea aplicațiilor sale de Android, precum Adobe Acrobat. Utilizatorii de Android vor avea acces la funcții avansate disponibile anterior doar pe modelele de telefoane premium.
Printre noile funcționalități se numără posibilitatea de a genera rapid un rezumat al documentelor PDF la accesarea acestora. De asemenea, un nou buton „AI Assistant” va permite utilizatorilor să selecteze întrebări relevante despre conținutul documentului sau să adreseze propriile întrebări AI-ului.
Nu este încă clar în ce măsură aceste funcții vor fi bazate pe procesarea on-device oferită de Gemini Nano. Este posibil ca funcțiile mai avansate să fie disponibile prin procesare cloud, poate rezervate utilizatorilor premium. În prezent, asistentul AI din Adobe Acrobat se bazează pe procesarea realizată exclusiv în cloud. Modelele LLM mai mici, precum Gemini Nano, nu pot gestiona documente PDF foarte lungi, dar sunt eficiente pentru documente mai scurte.
Performanță și optimizări
Demonstrând capacitățile Gemini Nano, Adobe a arătat cum AI-ul poate rezuma un document de aproximativ 20 de pagini. Eficiența Gemini Nano este frecvent îmbunătățită, noile versiuni optimizate putând face mai multe cu mai puțină memorie și putere de procesare.
Google urmează să lanseze o versiune mai puternică a Gemini Nano, numită Gemini Nano with multimodality. Aceasta va fi disponibilă inițial exclusiv pentru telefoanele Pixel 9 și va folosi 3.8 miliarde de parametri, permițând astfel îndeplinirea unor sarcini mai complexe. Actuala versiune Gemini Nano este disponibilă în modele LLM cu 1.8 și 3.25 miliarde de parametri.
...citeste mai departe despre "Adobe Reader introduce noi funcții de inteligență artificială pentru utilizatorii Android" pe Ziare.com